
Disgrifiad Swydd: Cydymaith Ymchwil Ôl-ddoethurol

	Cyfadran:
	Y Gyfadran Gwyddoniaeth a Pheirianneg 

	Adran/Pwnc:
	Y Ganolfan Deunyddiau Lled-ddargludol Integreiddiol (CISM) 

	Cyflog:
	Gradd 8 (£39,906 – £46,049) y flwyddyn 

	Oriau gwaith:
	Amser llawn, 35 awr yr wythnos 

	Nifer y swyddi:
	1

	Contract:
	Swydd am gyfnod penodol tan 31 Rhagfyr 2028 yw hon 

	Lleoliad:
	Bydd deiliad y swydd hon yn gweithio ar Gampws y Bae



	
Prif Ddiben y Swydd
	Mae'r Adran Ffiseg ym Mhrifysgol Abertawe am benodi Cydymaith Ymchwil Ôl-ddoethurol mewn Ffiseg Led-ddargludol a Gwyddoniaeth a Thechnoleg Teraherts. Bydd yr ymgeisydd llwyddiannus yn ymuno ag ymdrech ymchwil ffyniannus i wyddoniaeth led-ddargludol yng Nghanolfan Deunyddiau Lled-ddargludol Integreiddiol (CISM) newydd Prifysgol Abertawe, a bydd hefyd yn cyfrannu'n sylweddol at grant rhaglen Cyngor Ymchwil Peirianneg a'r Gwyddorau Ffisegol 'Dyfeisiau a Systemau Teraherts ar gyfer cyfathrebiadau di-wifr sydd â chapasiti uchel iawn (TERACOM)' (teracom.uk), EP/W028921/1. Mae hwn yn brosiect cydweithredol sy'n cynnwys Prifysgol Abertawe, Prifysgol Leeds a Choleg Prifysgol Llundain.

Bydd yr ymgeisydd llwyddiannus yn ymuno â thîm o ymchwilwyr sydd â’r nod o gynhyrchu'r genhedlaeth nesaf o systemau cyfathrebu sy'n gweithredu yn amrediad teraherts, a bydd yn cymryd rhan mewn cydweithrediadau ar safleoedd gwahanol yn ogystal â chyfarfodydd rheolaidd y consortiwm sy'n cynnig cyfleoedd i rwydweithio. Fel Prifysgol sy'n canolbwyntio ar ymchwil ac sy'n rhan o Glwstwr Lled-ddargludyddion Cyfansawdd De Cymru, mae Abertawe'n cynnig cyfleoedd arbennig ar gyfer ymchwil gymhwysol, datblygiad technoleg led-ddargludol, a chydweithrediadau diwydiannol.

Fel y Cydymaith Ymchwil Ôl-ddoethurol a ddewiswyd, byddwch chi'n efelychu, yn dylunio ac yn datblygu dyfeisiau teraherts sy'n dibynnu ar ffenomena ffisegol newydd i gyflawni perfformiad digynsail ar gyfer modylu a chanfod teraherts. Byddwch chi'n cynhyrchu'r samplau (dyfeisiau teraherts fel transistor effaith maes gan ganolbwyntio ar y system deunydd galiwm nitrid) yn ystafell lân CISM. Byddwch chi'n nodweddu'r systemau newydd ar osodiadau sydd eisoes yn bodoli yn ogystal ag ehangu a datblygu systemau arbrofol newydd ar gyfer eu mesur â ffynonellau teraherts. Byddwch chi'n cyflwyno'r canlyniadau mewn cyfarfodydd prosiect rheolaidd, yn ysgrifennu canlyniadau'r ymchwil ac yn eu cyhoeddi mewn cyfnodolion rhyngwladol a adolygir gan gymheiriaid.

Yn fwy penodol, mae cyfrifoldebau'r Cydymaith Ymchwil Ôl-ddoethurol yn cynnwys: 
1. Efelychu antenau a meta-ddeunydd teraherts gan ddefnyddio meddalwedd dadansoddi rhifiadol elfennau cyfyngedig.
2. Dylunio dyfeisiau teraherts, systemau ac offer arbrofol er mwyn gwneud mesuriadau yn amrediad teraherts.
3. Cynhyrchu dyfeisiau lled-ddargludol yn ystafell lân CISM.  
4. Nodweddu modylyddion teraherts gan ddefnyddio sbectrosgopeg parth amser teraherts.
5. Mesuriadau cryogenig o ganfodyddion teraherts gan ddefnyddio laserau rhaeadru fel ffynonellau teraherts.  


	
	6. Cyfrannu at ymchwil ac ymgymryd â hi mewn modd rhagweithiol, gan gynnwys casglu, paratoi, dadansoddi a dehongli data a chyflwyno canlyniadau, gan ddangos rhywfaint o annibyniaeth wrth bennu pwyslais a chyfeiriad yr ymchwil honno. 
7. Paratoi adroddiadau, drafftio patentau a phapurau sy'n disgrifio canlyniadau'r ymchwil, boed yn gyfrinachol neu i'w cyhoeddi.  Disgwylir i'r sawl a benodir gymryd rhan weithredol yn y gwaith o ysgrifennu a chyhoeddi papurau ymchwil, yn enwedig y rhai hynny sydd i'w cyhoeddi mewn cyfnodolion a adolygir gan gymheiriaid (e.e. rhyngwladol) neu gyhoeddiadau cymharol, yn rhan arferol o'i rôl.
8. Cyfrannu at oruchwylio a hyfforddi myfyrwyr israddedig ac ôl-raddedig.
9. Dangos hunan-gymhelliad, bod yn greadigol a defnyddio profiad a gwybodaeth blaenorol, hyd yn oed os nad ydynt yn gysylltiedig â maes ymchwil y swydd hon, er mwyn cynhyrchu syniadau newydd ac archwilio ymagweddau rhyngddisgyblaethol at ddatrys problemau.
10. Cymryd cyfrifoldeb am weithrediad offer labordy perthnasol, h.y. cynorthwyo gyda'r gwaith cynnal a chadw sydd ynghlwm ag ef
11. Cynnal a gwella cydweithrediadau gwyddonol drwy ryngweithio'n gadarnhaol ac yn broffesiynol â phartneriaid yn y gyfadran, mewn mannau eraill yn y Brifysgol a'r tu hwnt, ym myd diwydiant/masnach ac yn y byd academaidd.
12. Cyfrannu at y gwaith o ddatblygu ceisiadau am gyllid allanol i gefnogi eich gwaith eich hun, gwaith pobl eraill a gwaith y Gyfadran a'r sefydliad yn gyffredinol, drwy ysgrifennu ceisiadau o'r fath neu gyfrannu atynt.
13. Cyfrannu at faterion trefniadaethol y Gyfadran i'w helpu i weithredu'n hwylus a helpu i godi ei phroffil ymchwil allanol.
14. Bod yn ymwybodol o ddatblygiadau yn y maes a'r maes pwnc ehangach. 
15. Arddangos eich datblygiad proffesiynol eich hun gan gynnwys sgiliau meddal, gan gyfeirio at Fframwaith Datblygu Ymchwilwyr Vitae.
16. Ufuddhau i brotocolau arfer gorau wrth gynnal a chadw cofnodion ymchwil, fel y’i nodir gan ganllawiau rheoli cofnodion sefydliadau addysg uwch a'r Cynghorau Ymchwil, gan gynnal safonau uchel o uniondeb ymchwil. Mae hyn yn cynnwys sicrhau bod cofnodion llyfrau log y prosiect, data a medalwedd ymchwil yn cael eu hanfon at y Brifysgol/Prif Ymchwilydd ar ôl i'r gwaith gael ei gwblhau.
17. Cyfrannu at ymdrechion yr Adran i wneud yr ymchwil yn hysbys ac yn hygyrch i'r cyhoedd ehangach, e.e., drwy gymryd rhan mewn Gwyliau Gwyddoniaeth, Diwrnodau Agored y Brifysgol a datganiadau i'r wasg sy'n trafod canlyniadau'r ymchwil, yn ogystal â pharatoi ar eu cyfer.

	
Dyletswyddau Cyffredinol
	18. Hyrwyddo cydraddoldeb ac amrywiaeth mewn arferion gwaith a chynnal perthnasoedd gweithio cadarnhaol. 
19. Cyflawni rôl a holl weithgareddau'r swydd yn unol â systemau rheoli a pholisïau diogelwch, iechyd a chynaliadwyedd er mwyn lleihau risgiau ac effeithiau sy'n deillio o weithgarwch y swydd.
20. Sicrhau bod rheoli risg yn rhan annatod o unrhyw broses benderfynu, drwy sicrhau cydymffurfiaeth â Pholisi Rheoli Risg y Brifysgol.
21. Unrhyw ddyletswyddau eraill y mae'r Gyfadran/Gyfarwyddiaeth/Maes Gwasanaeth wedi cytuno arnynt.

	Manyleb Person

	Meini Prawf Hanfodol: 
1. PhD mewn Ffiseg neu Beirianneg Electronig 
2. Hanes blaenorol o berfformiad uchel mewn addysg yn y gorffennol, sydd i'w weld ar drawsgrifiadau a thystysgrifau academaidd
3. Tystiolaeth o gyfranogiad gweithredol a rôl bersonol wrth gyfrannu at ddatblygu a chynnal ymchwil, ysgrifennu a chyhoeddi papurau ymchwil, yn enwedig ar gyfer cyfnodolion a adolygir gan gymheiriaid.
4. Sgiliau rhyngbersonol a chyfathrebu rhagorol yn Saesneg.
5. Sgiliau trefnu rhagorol er mwyn bodloni dyddiadau cau a chwblhau prosiectau'n amserol.
Meini Prawf Dymunol
6. Profiad o gynhyrchu lled-ddargludyddion mewn amgylchedd ystafell lân
7. Gwybodaeth am fesuriadau amleddau radio a dylunio cylchedau amledd radio a byrddau cylched argraffedig 
8. Profiad o fesuriadau trydanol a nodweddu canfodyddion teraherts 
9. Arbenigedd mewn ffiseg ac electroneg dyfeisiau lled-ddargludol, damcaniaeth berthnasol a modelu rhifiadol
10. Y gallu i ddangos annibyniaeth o ran ymchwil – penderfynu 'beth, pam, pryd a chyda phwy' i fwrw ymlaen â'r gwaith.
11. Y gallu i oruchwylio a mentora myfyrwyr ymchwil

	Lefel Iaith Gymraeg
	Level 1 – ‘a little’ - pronounce Welsh words. Able to answer the phone in Welsh (good morning / afternoon). Able to use very basic every-day words and phrases (thank you, please etc.). Level 1 can be reached by completing a one-hour training course.

Am ragor o wybodaeth am Lefelau'r Iaith Gymraeg, gweler tudalen we’r Asesiad o Sgiliau Iaith Gymraeg, sydd ar gael yma.

	Gwybodaeth Ychwanegol
	Ymholiadau anffurfiol: Dr Wladislaw Michailow (Wladislaw.Michailow@Swansea.ac.uk) / Yr Athro David Ritchie (d.a.ritchie@swansea.ac.uk)

